《山居四十首 其十二》
元代·栯堂

即今休去便休去，何事却求身后名。世乱孙吴谋略展，才高屈贾是非生。

沟中断木千年限，海上浮槎万里情。谁识枯禅凉夜月，松根一片石床平。

作者简介：益字栯堂，温州人。大慧杲四世法嗣，得法于净慈隐公。住庆元奉化岳林寺，世传《山居诗》一编，檗庵黄僧游广陵，得于东隐精舍。为元时旧刻。